
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 271 

3 Μαρτίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός Προέδρου Μόνιμης Επιτροπής για την Δι¬ 
ευκόλυνση και την Απλούστευση των διαδικα¬ 
σιών του Διεθνούς Εμπορίου με την ονομασία 
«ΗΕϋ-ΕΝΙΟ ΤΒΑϋΕ ΡΒΟ- ΗΤΡΒΟ» και Σύσταση Τρι¬ 
μελούς Εκτελεστικής Επιτροπής. 1 

Συγκρότηση Επιτροπής Αξιολόγησης και Ειδικών Επι¬ 
τροπών Αξιολόγησης της Δράσης 8.2.1- Β' Κύκλος: 
«Κατάρτιση ανθρώπινου δυναμικού των επιχειρή¬ 
σεων που θα ενισχυθούν στο πλαίσιο του Μέτρου 
2.5, του Επιχειρησιακού Προγράμματος Ανταγω¬ 
νιστικότητα ΕΠΑΝ». 2 

Άδεια μετεγκατάστασης λόγω μεταφοράς του εξο¬ 
πλισμού του εργοστασίου της ΦΑΜΑΡ ΑΒΕ, από 
την Λεωφόρο Κηφισού 132 του Δήμου Περιστε¬ 
ριού του Νομού Αττικής σε ύπαρχον κτήριο στο 
49ο χλμ. της Εθνικής Οδού Αθηνών Λαμίας του 
Δήμου Αυλώνα του Νομού Αττικής με ταυτόχρο¬ 
νο κτηριακό και μηχανολογικό εκσυγχρονισμό κα¬ 
θώς και τροποποίηση δραστηριότητας. 3 

Συμπλήρωση της υπ’ αριθμ. 4533/28.7.2004 απόφασης 
Γενικού Γραμματέα Περιφέρειας Δυτικής Μακε¬ 
δονίας περί καθορισμού ανώτατου ορίου ημερών 
εκτός έδρας μετακινήσεων υπαλλήλων υπηρετού- 
ντων στη Ν.Α. Κοζάνης της Περιφέρειας Δυτικής 


Μακεδονίας. 4 

Ανάθεση αρμοδιοτήτων στη Δημοτική Αστυνομία 
του Δήμου Πτολεμαΐδας σύμφωνα με τις διατά¬ 
ξεις του ν. 3274/2004 και του π.δ. 23/2002. 5 

Τροποποίηση της συστατικής πράξης του νομικού 
προσώπου με την επωνυμία «Πολιτιστικό Κέντρο 
Καρδίας» στον Δήμο Μίκρας του Ν. Θεσσαλονί¬ 
κης . 6 

Σύσταση Ενιαίου Φορέα Διαχείρισης Στερεών Απο¬ 
βλήτων με την επωνυμία «Ενιαίος Σύνδεσμος Δι¬ 
αχείρισης Στερεών Αποβλήτων Νομού Αρκαδί¬ 
ας». 7 

Τέλη και πρόστιμα κατάληψης κοινοχρήστων χώ¬ 
ρων στο Πεδίον του Αρεως και το Αττικό Αλσος 
- Καθορισμός συντελεστών τελών χρήσεως για 
το έτος 2006. 8 


Α ΠΟΦΑΣΕΙ Σ 

Αριθμ. 8258/262 (1) 

Ορισμός Προέδρου Μόνιμης Επιτροπής για την Διευκό¬ 
λυνση και την Απλούστευση των διαδικασιών του Δι¬ 
εθνούς Εμπορίου με την ονομασία «ΗΕΙ_Ι_ΕΝΙΘ ΤΒΑϋΕ 
ΡΒΟ- ΗΤΡΒΟ» και Σύσταση Τριμελούς Εκτελεστικής 
Επιτροπής. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (Φ.Ε.Κ. Α/ 98)του ν. 
1558/1985 «Κυβέρνηση και Κυβερνητικά Όργανα». 

β. Του π.δ. 178/2000 «Οργανισμός του Υπουργείου 
Εθνικής Οικονομίας» (Φ.Ε.Κ. 165/Α) όπως ισχύει. 

2. Την από 21.5.1998 Απόφαση του τ.Υφυπουργού Εθνι¬ 
κής Οικονομίας, Α. Μπαλτά, για τη «Σύσταση Μόνιμης 
Επιτροπής Διευκόλυνσης του Εξωτερικού Εμπορίου με 
την ονομασία ΗΕίίΑδΡΒΟ», η οποία δημιουργήθηκε στα 
πλαίσια της αμερικανικής πρωτοβουλίας 8ΕΟΙ. 

3. Την ύπαρξη και λειτουργία της Επιτροπής ΕΙΙΒΟΡΒΟ, 
η οποία συντονίζει σε ευρωπαϊκό επίπεδο αντίστοιχες 
επιτροπές ΡΒΟ σε κράτη - μέλη της Ε. Ε, το έργο των 
οποίων αφορά την Διευκόλυνση και την Απλούστευση 
των διαδικασιών του Διεθνούς Εμπορίου και τέλος. 

4. Την υπ’ αριθμ. 43044/ΔΙΟΕ 1430/5 Δεκεμβρίου 2005 
Υπουργική απόφαση περί της «Σύστασης Μόνιμης Επι¬ 
τροπής για την Διευκόλυνση και την Απλούστευση των 
διαδικασιών του Διεθνούς Εμπορίου με την ονομασία 
«ΗΕΙΈΕΝΙΟ ΤΒΑϋΕ ΡΒΟ - ΗΤΡΒΟ», (Φ.Ε.Κ. Β/1701), απο¬ 
φασίζουμε: 

1. Ορίζουμε ως Πρόεδρο της Μόνιμης Επιτροπής για 
την Διευκόλυνση και την Απλούστευση των διαδικασιών 
του Διεθνούς Εμπορίου με την ονομασία «ΗΕΙ_Ι_ΕΝΙΟ 
ΤΒΑϋΕ ΡΒΟ- ΗΤΡΒΟ», τον Προϊστάμενο της Γενικής Δι¬ 
εύθυνσης Σχεδιασμού και Διαχείρισης Πολιτικής ΥΠΟΟ 
Δ. Γιάννο, μέλος του Εθνικού Συμβουλίου Εξαγωγών 

με Αναπληρωτή του τον Προϊστάμενο της Διεύθυνσης 
Πολιτικής Εξωτερικού Εμπορίου Α. Παπαδάκη. 

2. Συστήνουμε τριμελή Εκτελεστική Επιτροπή, η οποία 
αποτελείται από τον Πρόεδρο της Μόνιμης Επιτροπής 
για την Διευκόλυνση και την Απλούστευση των διαδι¬ 
κασιών του Διεθνούς Εμπορίου, Προϊστάμενο της Γενι¬ 
κής Διεύθυνσης Σχεδιασμού και Διαχείρισης Πολιτικής 
ΥΠΟΟ Δ. Γιάννο καθώς και τους εκπροσώπους του ΣΕΒΕ 
και του ΠΣΕ, έτσι όπως αυτοί έχουν οριστεί από τους 
αντίστοιχους φορείς. 

Σε περίπτωση κωλύματος τους, τόσο ο Πρόεδρος όσο 
και οι ανωτέρω εκπρόσωποι- μέλη της Τριμελούς Εκτε¬ 
λεστικής Επιτροπής, αντικαθίστανται από τους αναπλη¬ 
ρωτές τους, έτσι όπως αυτοί έχουν οριστεί από τους 
αντίστοιχους φορείς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Φεβρουάριου 2006 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθ. 3448/ΔΒΕ 368 (2) 

Συγκρότηση Επιτροπής Αξιολόγησης και Ειδικών Επι¬ 
τροπών Αξιολόγησης της Δράσης 8.2.1- Β' Κύκλος: 
«Κατάρτιση ανθρώπινου δυναμικού των επιχειρήσε¬ 
ων που θα ενισχυθούν στο πλαίσιο του Μέτρου 2.5, 
του Επιχειρησιακού Προγράμματος Ανταγωνιστικό¬ 
τητα ΕΠΑΝ». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το άρθρο 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ Α' 98). 

2. Το π.δ. 229/1986 «Σύσταση και οργάνωση της Γ ενικής 
Γραμματείας Βιομηχανίας» όπως τροποποιήθηκε με το 
π.δ. 396/1989 «Οργανισμός της Γ.Γ.Β.» και το π.δ. 189/1995 
(Φ.Ε.Κ. 99/Α/1995) «Συμπλήρωση και τροποποίηση δια¬ 
τάξεων» του π.δ. 396/1989. 

3. Το π.δ. 27/1.2.1996 (Φ.Ε.Κ. 19 Α) «Συγχώνευση Υπουρ¬ 
γείων Τουρισμού, ΒΕΤ και Εμπορίου στο Υπουργείο 
Ανάπτυξης». 

4. Τις διατάξεις του π.δ. 122/2004 (Φ.Ε.Κ. 85/Α/17.3.2004) 
«Ανασύσταση του Υπουργείου Τουρισμού». 

5. Τις διατάξεις του π.δ. 121/2004 (Φ.Ε.Κ. 84/Α/10.3.2004) 
«Διορισμός Υπουργών και Υφυπουργών». 

6. Την υπ’ αριθμ. 614/5.4.2004 Κοινή απόφαση του Πρω¬ 
θυπουργού και του Υπουργού Ανάπτυξης «Διορισμός 
του Παπαδόπουλου Σπυρίδωνα στη θέση του Γενικού 
Γραμματέα Βιομηχανίας του Υπουργείου Ανάπτυξης». 

7. Του π.δ. 93/1997 (Φ.Ε.Κ. 92/Α/16.5.1997) «Όροι και δια¬ 
δικασίες για την ένταξη και χρηματοδότηση έργων του 
ιδιωτικού τομέα σε προγράμματα ή τμήματά τους του 
Υπουργείου Ανάπτυξης τα οποία αναφέρονται στους 
τομείς βιομηχανίας ενέργειας έρευνας και τεχνολο¬ 
γίας». 

8. Της υπ’ αριθμ. Δ13/φ5.27/18038/8.12.2000 ΚΥΑ «Σύ¬ 
σταση Ειδικής Γ ραμματείας για την Ανταγωνιστικότητα» 


και «Σύσταση Ειδικής Υπηρεσίας Διαχείρισης Επιχειρη¬ 
σιακού Προγράμματος Ανταγωνιστικότητα». 

9. Του ν. 2860/2000 (Φ.Ε.Κ.251/Α/2000) περί Διαχείρισης 
Παρακολούθησης και Ελέγχου του Γ Κοινοτικού Πλαι¬ 
σίου Στήριξης (Γ' ΚΠΣ). 

10. Την υπ’ αριθμ. Ο (2001) 550/14.3.2001 απόφαση της 
επιτροπής της Ε.Ε. για την έγκριση ενός επιχειρησιακού 
προγράμματος «Ανταγωνιστικότητα» (ΕΠ.ΑΝ.) το οποίο 
εντάσσεται στο Κοινοτικό Πλαίσιο Στήριξης για τις κοι¬ 
νοτικές διαρθρωτικές παρεμβάσεις στην Ελλάδα. 

11. Την υπ’ αριθμ. 8485/Β3 1031/13.10.2003 Απόφαση 
ένταξης της πράξης 8.2.1.1 «Κατάρτιση ανθρώπινου δυνα¬ 
μικού των επιχειρήσεων που θα ενισχυθούν στο πλαίσιο 
του Μέτρου 2.5» στο Ε.Π Ανταγωνιστικότητα. 

12. Την υπ’ αριθμ. 10001/ΔΒΕ 3757/12.5.2005 Απόφαση 
του Υφυπουργού Ανάπτυξης «Πρόσκληση εκδήλωσης 
ενδιαφέροντος για την υποβολή προτάσεων έργων 
προς ένταξη στη δράση 8.2.1- Β' Κύκλος «Κατάρτιση 
ανθρώπινου δυναμικού των επιχειρήσεων που θα ενι- 
σχυθούν στο πλαίσιο του Μέτρου 2.5» στο Ε.Π Αντα¬ 
γωνιστικότητα». 

13. Την υπ’ αριθμ. Α/οικ. 7304/195/Φ 9. ΕΠΑΝ /15.4.2003 
απόφαση του Υφυπουργού Ανάπτυξης για ανάθεση της 
εκτέλεσης και παρακολούθησης των ενεργειών των μέ¬ 
τρων 9.1 Τεχνική Βοήθεια (ΕΤΠΑ) και 9.2 Τεχνική Βοήθεια 
(ΕΚΤ) του ΕΠΑΝ καθώς και της Εθνικής Τεχνικής Βοή¬ 
θειας στο Αυτοτελές Γ ραφείο Διαχείρισης Κοινοτικών 
Προγραμμάτων. 

14. Το π.δ. 4/2002 (Φ.Ε.Κ. 3/Α/14.1.2002) «Εκτέλεση Ενερ¬ 
γειών Τεχνικής Βοήθειας - στήριξης και διαχείρισης των 
αντίστοιχων πόρων». 

15. Τον Οδηγό διαδικασιών και επιλέξιμων ενεργει¬ 
ών Τ.Β.-Στήριξης Κοινοτικού Πλαισίου Στήριξης 2000- 
2006. 

16. Τις διατάξεις του ν. 3299/2004 και συγκεκριμένα της 
παρ. 18 του άρθρου 7 και του εδαφίου ιη της παρ. 2 του 
άρθρου 12 καθώς και τις διατάξεις του ν. 3325/2005 και 
συγκεκριμένα της παρ. 9 του άρθρου 38. 

17. Την ανάγκη αξιολόγησης των προτάσεων που υπο¬ 
βάλλονται στα πλαίσια του Β' Κύκλου προκήρυξης του 
προγράμματος 8.2.1. και γενικότερα της υλοποίησης της 
δράσης 8.2.1- Β' Κύκλος, αποφασίζουμε: 

1. Τη συγκρότηση Επιτροπής Αξιολόγησης και Ειδικών 
Επιτροπών Αξιολόγησης των προτάσεων που υποβάλ¬ 
λονται στα πλαίσια του Β' Κύκλου του προγράμματος 
8 . 2 . 1 . 

2. Η Επιτροπή Αξιολόγησης αποτελείται από τους: 

• Δ. Σταματάκη, Προϊσταμένη 1ης Γεν/κής Δ/νσης, ως 
Πρόεδρος 

• Α. Καρτσακλή, Προϊσταμένη της Δ/νσης Βιομηχανι¬ 
κών Επενδύσεων, ως μέλος 

• Α. Γιαννουλάτο, προϊστάμενο του τμήματος πολυε¬ 
τών επιχειρηματικών σχεδίων της ΔΒΕ, ως μέλος 

• Μ. Θεοχάρη, υπάλληλο του τμήματος πολυετών επι¬ 
χειρηματικών σχεδίων της ΔΒΕ, ως μέλος 

• Π. Τσιάτσιο, ειδικό σύμβουλο Γ.Γ.Β., ως εμπειρογνώ¬ 
μονας 

3. Γραμματειακή υποστήριξη στην Επιτροπή Αξιολό¬ 
γησης θα παρέχει η: 

• Γιαννουλάτου Αργυρώ 

4. Έργο της Επιτροπής Αξιολόγησης είναι η συνολική 
παρακολούθηση και εποπτεία του Β' Κύκλου της δρά¬ 
σης 8.2.1 καθώς και η γνωμοδότηση προς τον Υπουργό 
Ανάπτυξης επί των προτάσεων που υποβάλλονται προς 
ένταξη στα πλαίσια του Β' Κύκλου της δράσης αυτής. 
Το έργο της επιτροπής αυτής θα υποστηριχθεί από τις 
Ειδικές Επιτροπές Αξιολόγησης. 

5. Οι Ειδικές Επιτροπές Αξιολόγησης (Ε.Ε.Α.) αποτε¬ 
λούνται από τους: 

1η Ε.Ε.Α. 

• Ζαρκάδας Α. 

• Αιβαλιώτου Κ. 

• Πιτταρά Ειρήνη 

• Πανταζή Κ. 

• Παπαδόπουλος Α. 

2η Ε.Ε.Α. 

• Περίδης Σ. 

• Τσαμτσάκης Δ. 

• Μανασής Β. 

• Γεώρμας Ο. 

• Παπαδοπούλου Ε. 

3η Ε.Ε.Α. 

• Ρασσιάς Γ. 

• Ζουμπουλάκη Μ. 

• Χρυσίδου Ε. 

• Πετροπούλου Ε. 

• Μακρής Η. 

4η Ε.Ε.Α. 

• Ζήρα Ε. 

• Κουτσολουκά Π. 

• Χρυσανθακόπουλος Π. 

• Καλύβα Μ. 

• Κελαιδή Α. 

6. Έργο των Ειδικών Επιτροπών αποτελεί 

• ο έλεγχος πληρότητας των δικαιολογητικών που 
συνοδεύουν τις υποβληθείσες προτάσεις 

• η αξιολόγηση των προτάσεων σύμφωνα με τον Οδη¬ 
γό του προγράμματος, το έντυπο αξιολόγησης και τις 
σχετικές οδηγίες- διαδικασίες που ισχύουν 

• η εισήγηση των θεμάτων - προτάσεων στην Επι¬ 
τροπή Αξιολόγησης. 

7. Το γενικό συντονισμό του έργου της αξιολόγησης 
θα έχει η Δ/νση Βιομηχανικών Επενδύσεων. 

8. Οι Επιτροπές θα συνεδριάζουν εκτός ωραρίου ερ¬ 
γασίας. 

9. Η αμοιβή του προέδρου, των μελών και γραμματέ- 
ως της Επιτροπής Αξιολόγησης καθώς επίσης και των 
μελών της Ειδικής Επιτροπής Αξιολόγησης θα βαρύνει 
την Εθνική Τεχνική Βοήθεια του ΕΠΑΝ και ορίζεται με 
τις διατάξεις του ν. 3299/04 (συγκεκριμένα της παρ. 
18 του άρθρου 7 και του εδαφίου ιη της παρ. 2 του 
άρθρου 12) και του ν. 3325/05 (Φ.Ε.Κ. 68/Α/11.3.05, άρθρο 
38, παράγραφος 9). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 


Αριθ. Φ6.155/3388/185 (3) 

Αδεια μετεγκατάστασης λόγω μεταφοράς του εξοπλι¬ 
σμού του εργοστασίου της ΦΑΜΑΡ ΑΒΕ, από την 
Λεωφόρο Κηφισού 132 του Δήμου Περιστεριού του 
Νομού Αττικής σε υπάρχον κτήριο στο 49ο χλμ. της 
Εθνικής Οδού Αθηνών Λαμίας του Δήμου Αυλώνα 
του Νομού Αττικής με ταυτόχρονο κτηριακό και μη¬ 
χανολογικό εκσυγχρονισμό καθώς και τροποποίηση 
δραστηριότητας. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΥΓΕΙΑΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις των Νόμων 3325/ 2005, 6422/1934, 
του ν.δ. 1150/1949, του από 15.10.1922 β.δ/τος, του από 
16.3.1950 β.δ. όπως τροποποιήθηκε και συμπληρώθηκε 
με το από 24.11.53 όμοιο, του ν.δ. 96/2.8.1973, του π.δ. 
396/1989 (Φ.Ε.Κ. 172/Α/16.6.1989) για τον Οργανισμό της 
Γ ενικής Γ ραμματείας Βιομηχανίας και του π.δ. 182 (Φ.Ε.Κ. 
230/Α/19.9.2005). 

2. Την κοινή Υπουργική απόφαση υπ’ αριθ. 33361/5.9.1991 
(Φ.Ε.Κ. 703/Β/5.9.1991) άρθρο 12 παρ.13 «Μεταβίβαση εξου¬ 
σίας υπογραφής σύμφωνα με το άρθρο 7 παρ.1 του ν. 
1943/1991». 

3. Την υπ’ αριθμ. 7154/29.4.2004 (Φ.Ε.Κ. 655/Β/5.5.2004) 
απόφαση του Υπουργού Ανάπτυξης για μεταβίβαση 
εξουσιοδότησης υπογραφής στον Γενικό Δ/ντή Στή¬ 
ριξης της Βιομηχανίας και την υπ’αριθμό ΔΥ3- 4α / 
Γ.Π.οικ.124943/2004 (Φ.Ε.Κ. Β/1842/13.12.2004) απόφαση 
του Υπ.Υγείας για μεταβίβαση αρμοδιοτήτων και δικαι¬ 
ωμάτων υπογραφής στους Γ ενικούς Γ ραμματείς, Δ/ντές 
και Ανώτερους Υπαλλήλους του Υπουργείου Υγείας και 
Κοινωνικής Αλληλεγγύης,καθώς και τους νόμους:ν. 3172/ 
2003 (Φ.Ε.Κ. Α7197), ν. 3370/2005 (Φ.Ε.Κ. Α'/176), το π.δ. 
95/2000 και την απόφαση ΔΥ(3-4)α/ΓΠ ο οικ. 140550/2005 
(Φ.Ε.Κ. 1845/Β'). 

4. Τις κοινές αποφάσεις των Υπουργών Βιομηχανί¬ 
ας και Ενέργειας και Κοινωνικών Υπηρεσιών με αριθμό 
36269/1179/15.1.1974 και με αριθμό Α6/829/1978. 

5. Το υπ’ αριθμ. 27/29.1.1996 (Φ.Ε.Κ. 19/Α/1.2.1996) Προ¬ 
εδρικό Διάταγμα «Συγχώνευση των Υπουργείων Του¬ 
ρισμού, Βιομηχανίας Ενέργειας και Τεχνολογίας και 
Εμπορίου στο Υπουργείο Ανάπτυξης». 

6. Το συμβόλαιο αγοραπωλησίας του οικοπέδου μετά 
των κτησμάτων του από την ΝΕΙΜΙά ΗΕΙ_Ι_Α8 ΑΕ στην 
ΦΑΜΑΡ ΑΒΕ υπ’ αριθμ. 684 της 7.2.2005. 

7. Αίτηση της ΦΑΜΑΡ ΑΒΕ από 5.9.2005 για χορήγηση 
άδειας λόγω μεταφοράς του εξοπλισμού του εργοστα¬ 
σίου της από την Λεωφόρο Κηφισού 132 του Δήμου 
Περιστεριού του Νομού Αττικής σε υπάρχον κτήριο 
στο 49ο χλμ. της Εθνικής Οδού Αθηνών Λαμίας του 
Δήμου Αυλώνα του Νομού Αττικής με ταυτόχρονο κτη¬ 
ριακό εκσυγχρονισμό, εσωτερική διαρρύθμιση (του νέου 
κτηρίου) και μηχανολογικό εκσυγχρονισμό καθώς και 
αλλαγή δραστηριότητας σε παραγωγή φαρμακευτικών 
προϊόντων, συμπληρωμάτων διατροφής, κτηνιατρικών 
αλοιφών και δευτερογενή συσκευασία (επικόλληση ετι¬ 
κέτας ) διαιτητικών τροφίμων για ειδικούς ιατρικούς 
σκοπούς. 

8. Τα σχεδιαγράμματα που έχουν υποβληθεί με 
την αίτηση, καθώς και τα λοιπά δικαιολογητικά στοι¬ 
χεία. 

9. Την από 6.12.2005 εισήγηση της Υπηρεσίας μας και 
την γνωμάτευση του Ε.Ο.Φ υπ’ αριθμ. 60019/7.11.2005, 
αποφασίζουμε: 

1. Χορηγούμε στην ΦΑΜΑΡ ΑΒΕ άδεια εγκατάστασης 
τριών (3) ετών, λόγω μεταφοράς του εξοπλισμού του 
εργοστασίου της από την Λεωφόρο Κηφισού 132 του 
Δήμου Περιστεριού του Νομού Αττικής σε υπάρχον 
κτήριο στο 49ο χλμ. της Εθνικής Οδού Αθηνών Λαμίας 
του Δήμου Αυλώνα του Νομού Αττικής με ταυτόχρονο 
κτηριακό και μηχανολογικό εκσυγχρονισμό καθώς και 
αλλαγή δραστηριότητας σε παραγωγή φαρμακευτικών 
προϊόντων, συμπληρωμάτων διατροφής, κτηνιατρικών 
αλοιφών και δευτερογενή συσκευασία (επικόλληση ετι¬ 
κέτας ) διαιτητικών τροφίμων για ειδικούς ιατρικούς 
σκοπούς, όπως η εγκατάσταση εικονίζεται στα σχεδι¬ 
αγράμματα που θεωρήσαμε με την παρούσα απόφασή 
μας και που έχει τα ακόλουθα ειδικότερα στοιχεία: 

α. Θέση: Νομός Αττικής 

Δήμος Αυλώνα 

49ο χλμ. Εθνικής Οδού Αθηνών Λαμίας 
β. Κάτοχος: ΦΑΜΑΡ ΑΒΕ 

γ. Είδος εγκατάστασης: Εργοστάσιο φαρμακευτικών 
προϊόντων, συμπληρωμάτων διατροφής, 
κτηνιατρικών αλοιφών και συσκευασίας 
διαιτητικών τροφίμων, 
δ. Ισχύς μηχανημάτων: 

Μεταφερόμενη: 185,420 Κ\Λ/ & 40 Κ\Ν 
Εκσυγχρονισμού: 620,271 Κ\Λ/ & 35 Κ \Ν 
Συνολική ισχύς: 805.691 Κ\Ν & 75 Κ\Ν 
ε. Ατμολέβης: Κατηγορία: Β76.62 Κ \Ν 
στ. Μηχ/τα προστασίας περιβάλλοντος: 118,809 Κ \Ν 
ζ. Αξία μηχανημάτων: 

Μεταφερόμενη 470.000 Ευρώ 
Εκσυγχρονισμού 2.136.575 Ευρώ 
ΣΥΝΟΛΟ 2.606.575 Ευρώ 

2. Η παρούσα άδεια χορηγείται με την επιφύλαξη της 
τηρήσεως των διατάξεων του από 15.10.1922 Β.Δ/τος 
«περί χορηγήσεως αδειών ιδρύσεως και λειτουργίας 
πόσης μηχανολογικής εγκαταστάσεως» και με τους 
εξής όρους: 

α. Η συνολική δραστηριότητα θα πρέπει να γίνεται 
σύμφωνα με τα σχεδιαγράμματα που έχουν εγκριθεί 
με την παρούσα απόφαση. 

β. Μετά το πέρας των εργασιών εγκατάστασης της 
μονάδας να προσκομισθεί η εγκεκριμένη μελέτη και το 
πιστοποιητικό πυροπροστασίας διαφορετικά δεν θα 
εκδοθεί η άδεια λειτουργίας της εταιρείας. 

γ. Να τηρηθούν επακριβώς οι υγειονομικοί και λοιποί 
κανονισμοί που ισχύουν για τέτοιου είδους εγκαταστά¬ 
σεις. 

δ. Να τηρηθεί το άρθρο 305 του Κανονισμού Εσωτε¬ 
ρικών Ηλεκτρικών Εγκαταστάσεων. 

ε. Να προσκομισθεί η έγκριση περιβαλλοντικών όρων 
από την αρμόδια υπηρεσία εντός έξη μηνών και πριν 
τη κατάθεση της αίτησης χορήγησης άδειας λειτουρ¬ 
γίας διαφορετικά αίρεται η ισχύς της παρούσας από¬ 
φασης. 

στ) Να υπάρχουν και να διατηρούνται σε καλή κατά¬ 
σταση τα αναγκαία μέτρα ασφάλειας για τη ζωή και την 
υγεία των εργαζομένων (π.χ. τοποθέτηση προστατευτι¬ 
κών περιφραγμάτων στα μέρη των μηχανημάτων που 


κινούνται επικίνδυνα, εξασφάλιση επαρκούς φωτισμού 
και αερισμού στο χώρο εργασίας, πρόχειρο φαρμακείο, 
τοποθέτηση προστατευτικών κιγκλιδωμάτων προς την 
αποφυγή πτώσεως ατόμων κτλπ.). 

ζ) Να πραγματοποιείται η παραγωγή κάθε φαρμακευ¬ 
τικού και καλλυντικού προϊόντος μετά από προηγούμενο 
έλεγχο του ΕΟΦ, προς διαπίστωση ότι το ανωτέρω 
εργοστάσιο διαθέτει την απαιτούμενη πληρότητα και 
επάρκεια εγκαταστάσεων, εξοπλισμού και ειδικού προ¬ 
σωπικού για την άρτια παραγωγή του προϊόντος. 

η) Μετά το πέρας των εργασιών εγκατάστασης της 
μονάδας να προσκομισθεί άδεια διάθεσης αποβλήτων 
διαφορετικά δεν θα εκδοθεί η άδεια λειτουργίας της 
εταιρείας. 

θ) Να τηρείται βιβλίο συντηρήσης μηχανολογικών 
εγκαταστάσεων, σύμφωνα με το άρθρο 12 του από 
16/17.3.1950 βασιλικού διατάγματος. 

ι) Να τηρούνται οι όροι και οι περιορισμοί του Προε¬ 
δρικού Διατάγματος 1180/1981 (Φ.Ε.Κ. 293/Α), για τη προ¬ 
στασία του περιβάλλοντος (όρια εκπομπής ρύπων). 

3. Η Υπηρεσία μας διατηρεί το δικαίωμα να επιβάλλει 
την εκτέλεση μεταρρυθμίσεων και περιορισμών στην 
ανωτέρω εγκατάσταση σε κάθε περίπτωση που θα δι¬ 
απιστωθεί ότι είναι αναγκαίο, ώστε να εκπληρωθούν 
οι σκοποί που προβλέπονται από το άρθρο 2 του από 
15.10.1922 β.δ./τος. 

4. Ο παρών μηχανολογικός εκσυγχρονισμός δίνεται 
με την προϋπόθεση ότι δεν θα μεταβληθεί ο βαθμός 
όχλησης της μονάδας και δεν θα επέλθει αύξηση πάνω 
από τα εκάστοτε ισχύοντα επίπεδα της ποσότητας των 
ατμοσφαιρικών εκπομπών ρύπων ή άλλων ρύπων. 

5. Για την απαιτούμενη σύμφωνα με τις διατάξεις 
των σχετικών από 16.3.1950 και 24.11.53 β.δ./των, του 
π.δ. 274/1997 και του 902/1975 π.δ/τος υπεύθυνη επίβλεψη 
της λειτουργίας της ανωτέρω εγκατάστασης, πρέπει να 
χρησιμοποιηθεί πρόσωπο που να έχει τα προβλεπόμενα 
από τις διατάξεις αυτές προσόντα. 

6. Η παρούσα άδεια μεταβιβάζεται μόνο με έγκριση των 
Υπουργείων Ανάπτυξης και Υγείας - Κοινωνικής Αλλη¬ 
λεγγύης. Χωρίς αυτήν την έγκριση, η εγκατάσταση δεν 
μπορεί να λειτουργήσει στο όνομα Φυσικού η Νομικού 
Προσώπου άλλου εκτός του ανωτέρω αναφερομένου. 

7. Η κτηριακή επέκταση να πραγματοποιηθεί σύμφωνα 
με τις διατάξεις του ΓΟΚ χωρίς καμιά παρέκκλιση. 

8. Η παρούσα άδεια δεν απαλλάσσει την ενδιαφερόμε- 
νη εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη 
υποχρέωση. 

Η ισχύς της απόφασης αυτής, αρχίζει από την ημε¬ 
ρομηνία δημοσίευσής της, στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα 
της Κυβερνήσεως. 


Αθήνα, 20 Φεβρουάριου 2006 
Με εντολή Υπουργών 


Ο Γ ενικός Διευθυντής 
Στήριξης Βιομηχανίας 
της Γ ενικής Γ ραμματείας 
Βιομηχανίας του 
Υπουργείου Ανάπτυξης 
Π. ΤΣΙΑΤΣΙΟΣ 


Ο Γ ενικός Γ ραμματέας 
Δημόσιας Υγείας του 
Υπουργείου Υγείας 
και Κοινωνικής 
Αληλεγγύης 
Μ.ΤΖΑΦΕΡΗΣ 

Αριθμ. 13942/1838 (4) 

Συμπλήρωση της υπ’ αριθμ. 4533/28.7.2004 απόφασης 
μας περί καθορισμού ανώτατου ορίου ημερών εκτός 
έδρας μετακινήσεων υπαλλήλων υπηρετούντων στη 
Ν.Α. Κοζάνης της Περιφέρειας Δυτικής Μακεδονί¬ 
ας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 1622/1986 και του π.δ. 51/1987 
(Φ.Ε.Κ. 26 Α') «Καθορισμός των Περιφερειών της χώρας 
για το σχεδίασμά, προγραμματισμό και συντονισμό της 
Περιφερειακής Ανάπτυξης». 

2. Τις διατάξεις του ν. 2503/1997 «Διοίκηση - Οργάνω¬ 
ση της Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις». 

3. Τις διατάξεις του άρθρου 2, παρ. 3 του ν. 2685/1999, 
όπως συμπληρώθηκαν με τις διατάξεις του άρθρου 25, 
παρ. 6 του ν. 2738/1999. 

4. Την αριθμ. 4533/28.7.2004 απόφασή μας περί καθο¬ 
ρισμού ανώτατου ορίου επιτρεπόμενων ημερών κίνησης 
εκτός έδρας των υπηρετούντων υπαλλήλων στη Νο¬ 
μαρχιακή Αυτοδιοίκηση Κοζάνης, όπως συμπληρώθηκε 
και ισχύει σήμερα. 

5. Το αριθμ. 557/10.2.2006 έγγραφο της Νομαρχιακής 
Αυτοδιοίκησης Κοζάνης, με το οποίο ζητείται συμπλή¬ 
ρωση της υπ’ αριθμ. 4533/28.7.2004 απόφασής μας, απο¬ 
φασίζουμε: 

Συμπληρώνουμε την υπ’ αριθμ. 4533/28.7.2004 από¬ 
φασή μας και καθορίζουμε το ανώτατο όριο, των επι¬ 
τρεπόμενων, κατά το τρέχον έτος 2006 και εφεξής, 
μετακινήσεων εκτός έδρας, των υπηρετούντων με οποι¬ 
αδήποτε σχέση εργασίας, υπαλλήλων της Διεύθυνσης 
Τεχνικών Υπηρεσιών της Νομαρχιακής Αυτοδιοίκησης 
Κοζάνης ως εξής: 

Διεύθυνση Κλάδος - Ειδικότητα Ανώτατο Όριο 

Επιτρεπόμενων Ημερών 

Τεχνικών ΠΕ Γεωλόγων 120 

Υπηρεσιών ΠΕ Αγρονόμων 120 

Τοπογράφων Μηχανικών 

Το ύψος της δαπάνης για τις ανωτέρω μετακινήσεις 
θα ανέλθει στα 6.000,00 ευρώ και θα βαρύνει τον προϋ¬ 
πολογισμό της Νομαρχιακής Αυτοδιοίκησης Κοζάνης. 

Κατά τα λοιπά ισχύει η υπ’ αριθμ. 4533/28.7.2004 από¬ 
φασή μας όπως συμπληρώθηκε και ισχύει σήμερα. 

Η ισχύς της παρούσας ισχύει από τη δημοσίευσή 
της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 17 Φεβρουάριου 2006 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 7064/898 (5) 

Ανάθεση αρμοδιοτήτων στη Δημοτική Αστυνομία του 
Δήμου Πτολεμαΐδας σύμφωνα με τις διατάξεις του 
ν. 3274/2004 και του π.δ. 23/2002. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του ν. 2503/1997. 


2) Τις διατάξεις του άρθρου 2 του π.δ. 23/2002 
(Φ. Ε Κ.19 Α/7.2.2002). 

3) Τις διατάξεις του άρθρου 35 § 12 εδ. γΙΙ του ν. 
3274/2004 (Φ.Ε.Κ. 195Α/19.10.2004), σύμφωνα με τις οποί¬ 
ες η Δημοτική Αστυνομία εξακολουθεί να ασκεί τις αρ¬ 
μοδιότητες των περιπτώσεων 1, 2, 3, 6,10,12,13,16, 26, 
29, 31 & 33 της παραγράφου Α' του άρθρου 2 του π.δ. 
23/2002. Οι υπόλοιπες αρμοδιότητες που προβλέπονται 
ανωτέρω, ασκούνται από τη Δημοτική Αστυνομία στο 
σύνολό τους ή μεμονωμένα, ύστερα από προηγούμενη 
Απόφαση του Γ ενικού Γ ραμματέα της οικείας Περιφέ¬ 
ρειας. 

4) Την υπ’ αριθμ. 534/2005 Απόφαση Δημοτικού Συμ¬ 
βουλίου του Δήμου Πτολεμαΐδας. 

5) Το υπ’ αριθμ. 6021/1/10-α’/20.01.2006 έγγραφο της 
Αστυνομικής Διεύθυνσης Κοζάνης, αποφασίζουμε: 

Αναθέτουμε στη Δημοτική Αστυνομία του Δήμου Πτο- 
λεμάίδας τις παρακάτω αρμοδιότητες που απορρέουν 
από τα αναγραφόμενα στις διατάξεις του άρθρου 35 § 
12 εδαφ. γΙΙ του ν. 3274/2004: 

14. Τον έλεγχο της τήρησης των διατάξεων που αφορούν 
τη ρύθμιση της κυκλοφορίας με υποδείξεις και σήματα 
των τροχονόμων [άρθρο 3 του ν. 2696/1999 (Α-57)]. 

Η αρμοδιότητα αυτή ασκείται εντός των ορίων του 
εγκεκριμένου σχεδίου της πόλεως Πτολεμαΐδας. 

Επισημαίνεται ότι τα απαραίτητα μέτρα τροχαίας 
που αφορούν μαζικές εκδηλώσεις όπως πορείες, συ¬ 
γκεντρώσεις κάθε είδους, διαδηλώσεις, αφίξεις - ανα¬ 
χωρήσεις επισήμων, αθλητικούς αγώνες, θα εξακολου¬ 
θήσουν να λαμβάνονται από την Ελληνική Αστυνομία 
με τη συνδρομή όπου χρειάζεται της Δημοτικής Αστυ¬ 
νομίας. 

Τα μέτρα συνίστανται στην ανάληψη ευθύνης στο 
χώρο των εκδηλώσεων-πέριξ αυτών και οπουδήποτε 
απαιτείται η λήψη μέτρων τροχαίας, όταν εκτιμάται ότι 
θα επηρεασθεί από την εκδήλωση αυτή κάποια περιοχή 
του Δήμου ή ο Δήμος γενικότερα. 

Η αρμοδιότητα αναλαμβάνεται από την Ελληνική 
Αστυνομία με έγγραφο του Δ/ντή της Δημοτικής Αστυ¬ 
νομίας ή με έγγραφο του Αστυνομικού Δ/ντή το οποίο 
αποστέλλεται εγκαίρως και που θα περιλαμβάνει την 
ακριβή ημερομηνία και ώρα ανάληψης της ευθύνης και 
τυχόν λεπτομέρειες για πρόληψη οποιασδήποτε εμπλο¬ 
κής ή ασάφειας. 

Σε έκτακτες περιπτώσεις το αίτημα ανάληψης της 
ευθύνης δύναται να γίνεται προφορικά και στη συνέχεια 
εγγράφως πάντοτε. 

Επισημαίνεται επίσης ότι η αρμοδιότητα αυτή δεν 
αφορά το επαρχιακό και εθνικό οδικό δίκτυο, πλην 
τμημάτων εθνικού οδικού δικτύου εντός της πόλεως 
Πτολεμαΐδας. 

17. Τον έλεγχο της τήρησης των διατάξεων του Γε¬ 
νικού Οικοδομικού Κανονισμού και των διατάξεων για 
τις επικίνδυνες οικοδομές(ν. 1577/1985, (Α210), ν. 651/1977 
(Α207), ν. 1647/1986 (Α141) και π.δ. της 13.4.1929 (Α153) και 
άρθρο 27 παρ. 3 του Γ ενικού Οικοδομικού Κανονισμού 
ν. 1577/1985 (Α210). 

18. Τον έλεγχο της τήρησης των διατάξεων για την 
επίβλεψη εφαρμογής διακοπής εργασιών λόγω έλλει¬ 
ψης μέτρων ασφάλειας και υγιεινής (άρθρο 116 του π.δ. 
1073/1981 (Α260). 

Ο έλεγχος αυτός αφορά τα πόσης φύσεως εργοταξι- 
ακά έργα αρμοδιότητας Πολιτικού Μηχανικού, συμπερι¬ 
λαμβανομένων και των οικοδομικών έργων. 

20. Την αφαίρεση άδειας οικοδομής για ασφαλιστικές 
εισφορές (άρθρο 41 παρ. 2 Κανονισμού Ασφάλισης ΙΚΑ 
816/Β-65, όπως αντικαταστάθηκε με την παρ. 3 ΑΥΚΥ Φ 
21/21/1473/1972, (Β324). 

21. Την επιθεώρηση αμαξωμάτων κοντινών ως προς 
την εμφάνισή τους (απόφαση Υπουργού Εμπορίου ΚΙ 
2113/1995 (Β786). 

22. Τον έλεγχο των επιχειρήσεων τουριστικού ενδια¬ 
φέροντος, σχετικά με την εφαρμογή της τουριστικής νο¬ 
μοθεσίας (βεβαίωση παραβάσεων, εκτέλεση διοικητικών 
κυρώσεων κ,λπ. (ν. 393/1976,(Α199), ν.2160/1993,(Α118). 

23. Την προστασία σπηλαίων (απόφαση ΥΠ.Π.Ε. 
34593/1983, (Β 3988) σε συνδυασμό με ΚΥΑ ΓΝΟΣ/ 
57263/1994, (Β894). 

24. Τον έλεγχο της τήρησης των διατάξεων που αφο¬ 
ρούν την αλιεία στα εσωτερικά ύδατα (λιμνοθάλασ¬ 
σες, λίμνες, ιχθυοτροφεία, ποταμοί (β.δ. 666/1966 (Α160), 
ν.δ. 420/1970 (Α27), ν. 2040/1992 (Α70) και άρθρο 8 του 
ν. 2332/1995 (Α 181). 

ΣΗΜΕΙΩΣΗ: Το ανωτέρω μέτρο δεν ενδιαφέρει βέβαια 
άμεσα την πόλη, αλλά προτείνεται για λόγους τυπικούς 
και ίσως μελλοντικούς π.χ. συνένωση Δήμου με παρα¬ 
λίμνιους Δήμους κ.λπ. 

25. Την εφαρμογή & τήρηση των διατάξεων που αφο¬ 
ρούν τους χώρους εγκατάστασης πλανοδίων νομάδων 
{Υγειονομική διάταξη Α5/696/1983 (Β243)} & κατά περί¬ 
πτωση εφ’ όσον κριθεί αναγκαίο θα ζητείται εγγράφως 
η συνδρομή της ΕΛ.ΑΣ. 

26. Τον έλεγχο της τήρησης των διατάξεων για την 
προστασία του αστικού και περιαστικού πρασίνου. 

27. Τον έλεγχο της τήρησης των διατάξεων που 
αφορούν το υπαίθριο εμπόριο και τις λαϊκές αγορές 
(.2323/1995 (Α 145), απόφαση Υφυπουργού Εμπορίου ΚΙ 
2113/1995 (Β 786) και απόφαση του Υπουργού Εμπορίου 
Α-26819/1995, (Β 231). 

ΘΕΜΑΤΑ ΓΕΝΙΚΗΣ ΦΥΣΕΩΣ 

Σε όσες περιπτώσεις απαιτείται συνδρομή της ΕΛ.ΑΣ 
το αίτημα απευθύνεται προς αυτήν εγγράφως. 

Σε έκτακτες περιπτώσεις γίνεται και προφορικά στη 
συνέχεια όμως αποστέλλεται έγγραφο. 

Δεν απαιτείται έγγραφη επικοινωνία σε περίπτωση 
καταγγελίας για διάπραξη αυτοφώρου αδικήματος 
(πλημμέλημα - κακούργημα). 

Σε αδικήματα στα οποία προβλέπεται σύλληψη ( πλημ¬ 
μελήματα - κακουργήματα κ.λπ.) η ΕΛ.ΑΣ ανταποκρίνε- 
ται άμεσα και πάντοτε ανεξάρτητα των υποχρεώσεών 
της κατά τη στιγμή του αιτήματος. 

Η σύνθεση των δυνάμεων επέμβασης της ΕΛ.ΑΣ, ο 
σχεδιασμός και ο τρόπος που θα επέμβει καθώς και 
ο χρόνος αποχώρησής της, είναι αρμοδιότητα της 
ΕΛ.ΑΣ. 

Όταν επιλαμβάνεται η ΕΛ.ΑΣ για τις παραπάνω περι¬ 
πτώσεις, αυτή διεξάγει την προανάκριση και τις λοιπές 
ενέργειες και η Δημοτική Αστυνομία συνδράμει στο 
έργο της. 

Αντίγραφο της δικογραφίας και των ενεργειών της 
κοινοποιούνται στη Δημοτική Αστυνομία για την ενη¬ 
μέρωσή της. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 10 Φεβρουάριου 2006 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 1296 (6) 

Τροποποίηση της συστατικής πράξης του νομικού προ¬ 
σώπου με την επωνυμία «Πολιτιστικό Κέντρο Καρδι¬ 
άς» στον Δήμο Μίκρας του Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του π.δ. 410/1995 
(Δ.Κ.Κ.). 

2. Τις διατάξεις της παρ. 10 του άρθρου 6 του ν. 
2503/1997. 

3. Την υπ’ αριθμ. Ε.Σ. 17756/27.5.1996 (Φ.Ε.Κ. 550 τ. Β7 
10.7.1996) απόφαση του Περιφερειακού Διευθυντού Ν. 
Θεσσαλονίκης που αφορούσε την σύσταση του νομικού 
προσώπου, όπως τροποποιήθηκε και συμπληρώθηκε 
μεταγενέστερα. 

4. Την υπ’ αριθμ. 257/2005 απόφαση του Δημοτικού 
Συμβουλίου Μίκρας. 

5. Την υπ’ αριθμ. 5631/26.7.2000 (Φ.Ε.Κ. 1032/Β/22.8.2000) 
απόφαση του Γ ενικού Γ ραμματέα Περιφέρειας Κεντρι¬ 
κής Μακεδονίας όπως αναδημοσιεύθηκε στο Φ.Ε.Κ. 
1339/τ.Β/6.11.2000, τροποποιήθηκε και συμπληρώθηκε 
με την υπ’ αριθμ. 7427/19.8.2004 (Φ.Ε.Κ. 1293/Β723.8.2004) 
απόφασή μας «περί ορισμού εισηγητών και μεταβίβαση] 
εξουσίας υπογραφής «Με εντολή Γ ενικού Γ ραμματέα» 
αποφάσεων, εγγράφουν και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας, αποφασίζουμε: 

1. Τροποποιούμε το άρθρο 3 της υπ’ αριθμ. Ε.Σ. 
17756/27.5.1996 (Φ.Ε.Κ. 550 τ. Β710.7.1996) απόφασης του 
Περιφερειακού Διευθυντού «Ν. Θεσσαλονίκης, όπως 
τροποποιήθηκε και συμπληρώθηκε μεταγενέστερα, στο 
μέρος που αφορά τους σκοπούς του νομικού προσώπου 
ως εξής: 

Οι σκοποί του Πολιτιστικού Κέντρου Καρδίας επι¬ 
διώκονται με σεμινάρια, διαλέξεις, ομιλίες, οργάνωση 
μορφωτικών μαθημάτων, ψυχαγωγικές εκδηλώσεις, δη¬ 
μιουργία χορωδίας, βιβλιοθήκης και αναγνωστηρίου, 
προβολών ταινιών, συγκέντρωση ιστορικού και λαογρα- 
φικού υλικού, δημιουργίας χορευτικών συγκροτημάτων, 
ζωγραφικής, φωτογραφίας, κατασκευών χειροτεχνη¬ 
μάτων, κεντημάτων, υφαντών κ.λπ. και γενικότερα η 
επίτευξη των σκοπών του Πολιτιστικού Κέντρου Καρ¬ 
δίας επιδιώκεται με την ανάληψη κάθε πρωτοβουλίας, 
η οποία είναι δυνατό να συντελέσει στην κοινωνική 
και πολιτιστική πρόοδο του τόπου και στην άνοδο του 
πνευματικού επιπέδου των κατοίκων και ιδιαίτερα των 
νέων. 

2. Διαγράφεται η παρ. δ του άρθρου 5: «Οι εισπρά¬ 
ξεις από το αντίτιμο τοιν παρεχομένων πραγμάτων ή 
υπηρεσιών». 

3. Κατά τα λοιπά ισχύει η υπ’ αριθμ. Ε.Σ. 17756/27.5.1996 
(Φ.Ε.Κ. 550 τ. Β’ /10.7.1996) απόφαση του Περιφερειακού 

Διευθυντού Ν. Θεσσαλονίκης, όπως τροποποιήθηκε και 
συμπληρώθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Φεβρουάριου 2006 

Με Εντολή Γενικού Γραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ ΤΣΙΑΚΙΡΗΣ 
-♦- 

Αριθμ. 973 (7) 

Σύσταση Ενιαίου Φορέα Διαχείρισης Στερεών Αποβλή¬ 
των με την επωνυμία «Ενιαίος Σύνδεσμος Διαχείρι¬ 
σης Στερεών Αποβλήτων Νομού Αρκαδίας». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του ν. 2503/1997 (Φ.Ε.Κ. 107/Α/30.5.1997) 
που αφορά τη διοίκησης, οργάνωση, στελέχωση 
της Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις. 

2. Τις διατάξεις του άρθρου 206 του Δημοτικού 
και Κοινοτικού Κώδικα (π.δ. 410/1995, Φ.Ε.Κ. 231/τ.Α7 
14.11.1995). 

3. Τις διατάξεις του άρθρου 29Α του ν. 1558/1985 όπως 
τροποποιήθηκε με το π.δ. 63/2005 (Φ.Ε.Κ. 98/Α/2005). 

4. Τις υπ’ αριθμ. 115, 451, 187, 240, 103, 94, 117, 66, 95, 
112, 209, 379,115, 285,138,187, 349,174, 217 και 104/2005 
αποφάσεις των Δημοτικών Συμβουλίων Βαλτετσίου, Βό¬ 
ρειας Κυνουρίας, Βυτίνας, Γόρτυνος, Δημητσάνης, Ηραί- 
ας, Κλείτορος, Κοντοβαζαίνης, Κορυθίου, Λαγκαδιών, 
Λεβιδίου, Λεωνιδίου, Μαντινείας, Τεγέας, Τρικολώνων, 
Τροπαίων, Τρίπολης, Τυρού, Φαλαισίας και Φαλάνθου 
αντίστοιχα, την 7/2006 απόφαση του Δημοτικού Συμ¬ 
βουλίου Σκιρίτιδας καθώς και τη 81/2005 όμοια απόφα¬ 
ση του Κοινοτικού Συμβουλίου Κοσμά «Περί σύστασης 
Ενιαίου Συνδέσμου Διαχείρισης Στερεών Αποβλήτων 
Νομού Αρκαδίας», αποφασίζουμε: 

Α. Διαπιστώνουμε τη νομιμότητα των αναφερόμενων 
στην παράγραφο 4 του σκεπτικού της παρούσας, απο¬ 
φάσεων των Δημοτικών Συμβουλίων Βαλτετσίου, Βό¬ 
ρειας Κυνουρίας, Βυτίνας, Γ όρτυνος, Δημητσάνης, Ηραί- 
ας, Κλείτορος, Κοντοβαζαίνης, Κορυθίου, Λαγκαδιών, 
Λεβιδίου, Λεωνιδίου, Μαντινείας, Τεγέας, Τρικολώνων, 
Τροπαίων, Τρίπολης, Τυρού, Φαλαισίας, Φαλάνθου και 
Σκιρίτιδας αντίστοιχα καθώς και της 81/2005 όμοιας 
απόφασης του Κοινοτικού Συμβουλίου Κοσμά. 

Β. 1. Συνιστούμε ενιαίο φορέα διαχείρισης στερεών 
αποβλήτων στο Νομό Αρκαδίας με την επωνυμία: «Ενι¬ 
αίος Σύνδεσμος Διαχείρισης Στερεών Αποβλήτων Νομού 
Αρκαδίας». 

2. Σκοποί του Συνδέσμου είναι: 

α) Ο σχεδιασμός της διαχείρισης στερεών αποβλήτων 
των ΟΤΑ του Νομού Αρκαδίας ήτοι: Συλλογή, μεταφορά, 
μεταφόρτωση, διαλογή και επεξεργασία των στερεών 
αποβλήτων η αποθήκευση και εναπόθεσή τους στις εδα¬ 
φικές εκτάσεις του Συνδέσμου είτε αυτές περιέλθουν 
στο Σύνδεσμο δια δωρεάς, μισθώσεως, αγοράς είτε 
δια απαλλοτριώσεως καθώς επίσης και οι αναγκαίες 
εργασίες επεξεργασίας για την επαναχρησιμοποίηση, 
ανάκτηση ή ανακύκλωση τους και η παραγωγή ενέρ¬ 
γειας από αυτά και τέλος η εκπόνηση κάθε αναγκαίας 


μελέτης και η εκτέλεση κάθε αναγκαίου έργου για την 
εκπλήρωση του σκοπού αυτού. 

β) Η προστασία του περιβάλλοντος στους ΟΤΑ του 
Νομού Αρκαδίας και η ανάπτυξη δράσεων στον τομέα 
αυτό. Ο έλεγχος και η παρακολούθηση της ποιότητας 
του περιβάλλοντος, ο έλεγχος της τήρησης των πε¬ 
ριβαλλοντικών όρων, η ανάληψη πρωτοβουλιών και η 
υλοποίηση ενεργειών για την οικολογική αναβάθμιση 
του Νομού Αρκαδίας και η εκπόνηση ερευνητικών προ¬ 
γραμμάτων και μελετών περιβάλλοντος. 

γ) Η υλοποίηση έργων και δράσεων διαδημοτικής συ¬ 
νεργασίας, η συμμετοχή σε Κοινοτικά Προγράμματα και 
Πρωτοβουλίες, η συμμετοχή σε υφιστάμενες ή μέλλουσες 
να ιδρυθούν επιχειρήσεις φορέων της Τοπικής Αυτοδιοί¬ 
κησης, η συμμετοχή σε προγραμματικές συμβάσεις και 
γενικά η ανάπτυξη κάθε δραστηριότητας στην αντιμετώ¬ 
πιση κοινών προβλημάτων του Νομού Αρκαδίας. 

3. Η χρονική διάρκεια του Συνδέσμου 

Η χρονική διάρκεια του Συνδέσμου ορίζεται σε είκοσι 
πέντε (25) έτη. 

4. Έδρα του Συνδέσμου: 

Έδρα του Συνδέσμου ορίζεται ο Δήμος Τρίπολης. 

5. Πόροι του Συνδέσμου: 

α) Ποσοστό 0,5% επί των τακτικών εσόδων κάθε ΟΤΑ, 
τα οποία προκύπτουν από τα τελευταία απολογιστικά 
στοιχεία. Η ετήσια εισφορά μπορεί να αυξομειώνεται 
σύμφωνα με τις ισχύουσες διατάξεις, για την αντιμετώ¬ 
πιση λειτουργικών δαπανών του Συνδέσμου και λοιπών 
αναγκών καθώς και την κάλυψη αντισταθμικών παροχών 
για τον ΟΤΑ όπου και ο τελικός χώρος διάθεσης των 
στερεών αποβλήτων. 

β) Οι πρόσοδοι από την περιουσία του 

γ) Δωρεές, επιχορηγήσεις και εισφορές που παρέχει 
το Δημόσιο ή άλλα φυσικά ή Νομικά Πρόσωπα ή 
Οργανισμοί. 

δ) Οι πρόσοδοι, από τους φόρους, τα τέλη ή τα 
δικαιώματα που επιβάλλονται υπέρ του Συνδέσμου. 

6. Η λειτουργία, η διοίκηση, τα θέματα των αρμοδιο¬ 
τήτων των οργάνων του Συνδέσμου και η διάλυσή του 
θα ρυθμίζονται από τις διατάξεις του π.δ/τος 410/1995 
Δημοτικού και Κοινοτικού Κώδικα. 

7. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού των Δήμων και 
της Κοινότητας που θα συμμετάσχουν, σε ποσοστό 
0,5% επί των τακτικών τους εσόδων όπως ορίζεται στις 
αντίστοιχες αποφάσεις των συμβουλίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 15 Φεβρουάριου 2006 
Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθμ. 32/2005 (8) 

Τέλη και πρόστιμα κατάληψης κοινοχρήστων χώρων στο 
Πεδίον του Αρεως και το Αττικό Άλσος - Καθορισμός 
συντελεστών τελών χρήσεως για το έτος 2006. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ 
ΤΗΣ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ 
ΑΘΗΝΩΝ - ΠΕΙΡΑΙΩΣ 

Έχοντας υπόψη: 

1. Τις διατάξεις του «Κώδικα Νομαρχιακής Αυτοδιοί¬ 
κησης» (π.δ. 30/1996), ως ισχύει. 

2. Τις διατάξεις του π.δ. 98/2000, με το οποίο μεταφέρ¬ 
θηκε η αρμοδιότητα διαχείρισης του Πεδίου του Άρεως 
και του Αττικού Αλσους στη Νομαρχιακή Αυτοδιοίκηση 
Αθηνών - Πειραιώς. 

3. Τις διατάξεις του ν. 1080/1980, του ν. 1828/1989 
και του ν. 1900/1990 ως ισχύουν, μετά το άρθρο 16 ν. 
3254/2004 και συνδυασμό με τη διάταξη του άρθρου 
83 του π.δ. 30/1996. 

4. Τις διατάξεις της ΑΙβ/8577/1983 Υγειονομικής Διά¬ 
ταξης (Φ.Ε.Κ. Β 526/1983). 

5. Το γεγονός της κατάληψης χώρων στα Αλση από τα 
καταστήματα που λειτουργούν εντός των Αλσών ή και 
σε παρακείμενους χώρους, που λαμβάνει χώρα συνεχώς 
από τη λειτουργία των καταστημάτων αυτών. 

6. Την ανάγκη καθορισμού τιμή μονάδος για τον υπο¬ 
λογισμού του τέλους και τυχόν προστίμων για την κα¬ 
τάληψη αυτή από το Νομαρχιακό Συμβούλιο. 

7. Τα στοιχεία που δόθηκαν από το Τμήμα Οικονομικών 
Υπηρεσιών, αποφασίζει κατά πλειοψηφία: 

1. Α) Οι τιμές για τα τραπεζοκαθίσματα να ακολουθήσουν 
τις τιμές ανά τετραγωνικό μέτρο που είχε καθοριστεί για 
το έτος 2005 με την υπ’ αριθμ. 33/28.12.04 απόφαση του 
Νομαρχιακού Συμβουλίου της Ν.Α. Αθηνών - Πειραιώς και 
για τα δύο άλση και ειδικότερα: 

Για χρήση έτους 2006 

Συντελεστής Τέλους Τραπεζοκαθισμάτων για τα Άλση 
μηνιαίως σε ποσό 15,00 ευρώ ανά τ.μ. 

Β) Στις μισθώσεις που έχουν ήδη λήξει και ως εκ τού¬ 
του δεν κάνουν νόμιμη χρήση, να επιβάλλεται πρόστιμο 
διπλάσιο του τέλους της νόμιμης άδειας. Να επιβάλλεται 
επίσης πρόστιμο διπλάσιο του τέλους και για τους πέ¬ 
ραν των παραχωρηθέντων παλαιότερα χώρων αν πλέον 
δεν έχουν άδεια, αλλά είχαν παλαιότερα. 

2. Α) Οι τιμές όσον αφορά τα περίπτερα (τόσο για 
το χώρο των ρολών όσο και για το χώρο των ψυγεί¬ 
ων) να καθοριστούν επίσης σύμφωνα με τις τιμές ανά 
τετραγωνικό μέτρο που είχε καθοριστεί για το έτος 
2005 με την υπ’ αριθμ. 33/28.12.2004 απόφαση του Νο¬ 
μαρχιακού Συμβουλίου της Ν.Α. Αθηνών - Πειραιώς και 
ειδικότερα: 

Για χρήση έτους 2006 

Συντελεστής τελών περιπτέρων 

Ρολών 105,80 ευρώ ανά τ.μ. ετησίως 

Ψυγείων 471,50 ευρώ ανά τ.μ. ετησίως 

Γ ια τα περίπτερα η χορήγηση αδειών για την τοπο¬ 
θέτηση ψυγείων των περιπτέρων που λειτουργούν σε 


όλους τους χώρους διαχείρισης της Ν.Α. Αθηνών - Πει¬ 
ραιώς περιλαμβάνει ένα (1) ψυγείο παγωτών και ένα (1) 
αναψυκτικών, το δε εμβαδόν ενός εκάστου δεν μπορεί 
να υπερβαίνει το ένα (1) τ.μ. και η κάλυψη του κυρίως 
χώρου του περιπτέρου δεν μπορεί κατά την κείμενη 
νομοθεσία και τις διδόμενες άδειες να υπερβαίνει το 
1,95 τ.μ. Γ ια τους πέραν αυτού καταλαμβανόμενους χώ¬ 
ρους παραχωρείται 1,80 τ.μ. για τα ρολά και 2 τ.μ. για τα 
ψυγεία. Κάθε επιπλέον κατάληψη χώρου θα βεβαιώνεται 
αρμοδίως και θα επιβάλλεται για αυτήν πρόστιμο στο 
διπλάσιο ύψος του νομίμου τέλους. 

Β) Για τους ιδιοκτήτες καταστημάτων στην οδό 
Μπούσγδου που αιτούνται κάθε έτος την παραχώρηση 
τραπεζοκαθισμάτων σε επιφάνεια εκατό (100) τ.μ. στην 
αντίστοιχη πλευρά ενός εκάστου, είναι οι «ΧΡΗΣΤΟΣ & 
ΔΗΜΗΤΡΙΟΣ ΤΖΑΒΑΡΑΣ Ο.Ε.» και «Π. ΜΠΕΤΖΕΛΟΣ - Λ. 
ΛΑΤΣΗΣ & ΣΙΑ Ο.Ε.», ο χώρος δε παραχωρείται σε αυ¬ 
τούς από το έτος 1958 για διάστημα έξη (6) μηνών κάθε 
χρόνο και την αποδεχόμαστε και για φέτος, αν αιτη- 
θούν, καθώς έχουν κατάστημα απέναντι, με την ανάλογη 
εφαρμογή των σχετικών διατάξεων του ν. 1080/1980. Για 
την παραχώρηση αυτή καταβάλλεται εφάπαξ τέλος που 
αντιστοιχεί μηνιαίως σε ποσό 15,00 ευρώ ανά τ.μ. 

ΚΑΤΑ ΤΑΥΤΑ ΑΠΟΦΑΣΙΖΕΤΑΙ ΣΥΝΟΛΙΚΑ: 

Γ ια χρήση έτους 2006 με άδεια: 

Συντελεστής Τέλους Τραπεζοκαθισμάτων για τα 
Αλση 

μηνιαίως σε ποσό 15,00 ευρώ ανά τ.μ. 

Συντελεστής τελών περιπτέρων 

Ρολών 105,80 ευρώ ανά τ.μ. ετησίως 

Ψυγείων 471,50 ευρώ ανά τ.μ. ετησίως 

Γ ια χρήση έτους 2006 χωρίς άδεια: 

Τέλος κατάληψης χώρου στα Άλση εν γένει, 500 ευρώ 
ανά ημέρα κατάληψης 

Για τα τραπεζοκαθίσματα την επιβολή προστίμου 
διπλάσιου του τέλους για το χώρο που είχε αρχικά 
παραχωρηθεί καθώς και για τους πέραν των παραχω¬ 
ρηθέντων χώρους που έχουν καταληφθεί. 

Γ ια τα περίπτερα πρόστιμο διπλάσιο του τέλους για 
κάθε περαιτέρω της νόμιμης κατάληψη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2005 
Ο Πρόεδρος 

ΒΑΣΙΛΗΣ ΧΡΟΝΟΠΟΥΛΟΣ 

